Albert Pulleritsu preemia

Albert Pulleritsu preemia ehk Albert Pulleritsu nimeline noore statistiku preemia on Statistikaameti poolt välja antav auhind noorele statistikule.

Albert Pulleritsu preemiat annab Statistikaamet välja alates 2011. aastast. Preemia algatati Eesti statistika 90. juubeliaasta puhul. Albert Pullerits (1892–1967) oli 1921. aastal loodud Riigi Statistika Keskbüroo esimene juht ja Eesti riikliku statistikasüsteemi rajaja.

Preemia eesmärk on innustada üliõpilasi rakendama ja arendama statistikameetodeid, propageerida statistikat kui teadusharu ja edendada Statistikaameti koostööd teadusasutustega.

Preemia saaja valib Statistikaameti hindamiskomisjon konkursile laekunud tööde hulgast. Konkursil saavad kandideerida 30-aastased või nooremad Eesti üliõpilased, kelle magistri- või bakalaureusetöö on valminud rahvastiku, sotsiaalelu, majanduse või keskkonna teemal ning mis rakendab oluliselt või arendab mingit statistika meetodit.

Albert Pulleritsu preemia laureaadidAlbert Pulleritsu preemia saab Diana Sokurova. Statistikaameti pressiteade, 09.10.2020
 Aasta  Preemia laureaat  Üliõpilastöö 2011  Piret Avila  Tallinna Ülikooli magistritöö "Statistical analysis of the stochastic super-exponential growth model" 2012  preemiat välja ei antud  2013  Cliona Georgia Dalberg  Tartu Ülikooli bakalaureusetöö "Imputation of inventories in Estonian Commercial Register" 2014  Kairiin Kütt  Tartu Ülikooli magistritöö "Leibkonnad ja perekonnad registripõhises rahva ja eluruumide loenduses" 2015  preemiat välja ei antud  2016  Lagle Sammelsaar  Tartu Ülikooli magistritöö "Pankrotistumise tõenäosuse prognoosimine otselaenamisettevõtte Bondora andmetel" 2017  Birgit Hänilane  Tallinna Tehnikaülikooli magistritöö "Impact of Minimum Wage on Employment in Estonia" 2018  Sven Erik Ojavee  Tartu Ülikooli magistritöö "Päritolu hindamine geeniandmete põhjal: TÜ Eesti Geenivaramu andmete analüüs" 2019  Papuna Gogoladze  Tartu Ülikooli magistritöö "Gender Income Gap over Life-cycle: Cross-country Analysis" 2020  Diana Sokurova  Tartu Ülikooli magistritöö "Tervishoiutöötajate aruandluskoormuse vähendamine veereva ja kahe hetke valimidisaini abil"

Viited

Välislingid
Statistikaamet. Albert Pulleritsu preemia laureaadid

Kategooria:Eesti auhinnad
Kategooria:Eesti statistika